title: Komission täytäntöönpanoasetus (EU) 2018/1506, annettu 10 päivänä lokakuuta 2018, muna- ja siipikarjanliha-alojen poikkeuksellisista markkinatukitoimenpiteistä Italiassa

text:
                  11.10.2018

                  FI

                  Euroopan unionin virallinen lehti

                  L 255/1

         KOMISSION TÄYTÄNTÖÖNPANOASETUS (EU) 2018/1506,
         annettu 10 päivänä lokakuuta 2018,
         muna- ja siipikarjanliha-alojen poikkeuksellisista markkinatukitoimenpiteistä Italiassa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 220 artiklan 1 kohdan a alakohdan,
         sekä katsoo seuraavaa:

                     (1)

                     Italia vahvisti ja ilmoitti 30 päivän huhtikuuta 2016 ja 28 päivän syyskuuta 2017 välisenä aikana 43 korkeapatogeenisen lintuinfluenssan H5- ja H7-alatyypin taudinpurkausta. Tartunnan saaneet lajit ovat ankat, kalkkunat, helmikanat ja Gallus domesticus -lajin kananpojat, kanat, kananuorikot ja munivat kanat.

                     (2)

                     Italia toteutti välittömästi ja tehokkaasti kaikki neuvoston direktiivin 2005/94/EY (2) mukaisesti vaadittavat tarvittavat eläinten terveyttä ja eläinlääkintää koskevat toimenpiteet.

                     (3)

                     Italia toteutti erityisesti torjunta- ja seurantatoimenpiteitä ja ennalta ehkäiseviä toimenpiteitä sekä muodosti suoja- ja valvontavyöhykkeitä, jäljempänä ’säännellyt vyöhykkeet’, komission täytäntöönpanopäätösten (EU) 2016/697 (3), (EU) 2017/155 (4), (EU) 2017/247 (5) (EU) 2017/263 (6), (EU) 2017/417 (7), (EU) 2017/554 (8), (EU) 2017/696 (9), (EU) 2017/780 (10), (EU) 2017/977 (11), (EU) 2017/1397 (12), (EU) 2017/1415 (13), (EU) 2017/1484 (14), (EU) 2017/1519 (15) ja (EU) 2017/1593 (16) mukaisesti.

                     (4)

                     Italia ilmoitti komissiolle, että terveyttä ja eläinlääkintää koskevat toimenpiteet, joita oli ollut tarpeen soveltaa taudin leviämisen hillitsemiseksi ja lopettamiseksi, olivat vaikuttaneet hyvin suureen määrään toimijoita ja että kyseiset toimijat olivat kärsineet tulonmenetyksiä, joihin ei voida myöntää unionin rahoitusosuutta Euroopan parlamentin ja neuvoston asetuksen (EU) N:o 652/2014 (17) nojalla.

                     (5)

                     Komissio vastaanotti 9 päivänä maaliskuuta 2018 Italialta virallisen pyynnön, joka koski eräiden poikkeuksellisten toimenpiteiden, jotka liittyivät 30 päivän huhtikuuta 2016 ja 28 päivän syyskuuta 2017 välisenä aikana vahvistettuihin taudinpurkauksiin, osarahoitusta asetuksen (EU) N:o 1308/2013 220 artiklan 3 kohdan mukaisesti. Italian viranomaiset selkeyttivät pyyntöään 1 päivänä kesäkuuta 2018, 14 päivänä kesäkuuta 2018, 22 päivänä kesäkuuta 2018 ja 11 päivänä heinäkuuta 2018 ja esittivät asiakirjoja sen tueksi.

                     (6)

                     Edellä johdanto-osan 3 kappaleessa tarkoitettujen eläinten terveyttä ja eläinlääkintää koskevien toimenpiteiden tuloksena kasvatustaukoja pidennettiin, lintujen siipikarjatiloille sijoittaminen kiellettiin ja siirtoja rajoitettiin kaikentyyppisillä siipikarjatiloilla, jotka sijaitsevat korkeapatogeenisen lintuinfluenssan H5- ja H7-alatyypin taudinpurkausten jälkeen perustetuilla säännellyillä vyöhykkeillä. Toimenpiteet koskivat seuraavia lajeja: ankat, kalkkunat, helmikanat ja Gallus domesticus -lajin kananpojat, kanat, kananuorikot ja munivat kanat. Tämän seurauksena siitosmunien, kulutukseen tarkoitettujen munien ja siipikarjanlihan tuotanto väheni asianomaisilla tiloilla. Sen vuoksi on aiheellista korvata menetykset, jotka johtuvat hävitetyistä, jalostetuista ja alempaan luokkaan uudelleenluokitelluista munista sekä tuottamatta jääneistä eläimistä taikka niiden pidemmästä kasvatusajasta tai lopettamisesta.

                     (7)

                     Asetuksen (EU) N:o 1308/2013 220 artiklan 5 kohdan mukaisesti unionin osarahoitusosuuden, joka maksetaan poikkeuksellisista markkinatukitoimenpiteistä Italialle aiheutuneiden menojen rahoituksesta, on oltava 50 prosenttia. Tarkasteltuaan Italian pyyntöä, joka liittyy 30 päivän huhtikuuta 2016 ja 28 päivän syyskuuta 2017 välisenä aikana vahvistettuihin taudinpurkauksiin, komission olisi vahvistettava kunkin poikkeuksellisen markkinatukitoimenpiteen osalta enimmäismäärät, joihin voidaan myöntää rahoitusta.

                     (8)

                     Jotta vältettäisiin liian suurten korvausten riski, osarahoituksen kiinteän määrän olisi perustuttava teknisiin ja taloudellisiin tutkimuksiin tai kirjanpitoasiakirjoihin, ja se olisi vahvistettava tarkoituksenmukaiselle tasolle kunkin eläin- ja tuoteryhmän mukaan.

                     (9)

                     Jotta estettäisiin kaksinkertaisen rahoituksen riski, aiheutuneita menetyksiä ei saisi olla korvattu valtiontuella tai vakuutuksista, ja tämän asetuksen mukainen unionin osarahoitus olisi rajoitettava tukikelpoisiin eläimiin ja tuotteisiin, jotka eivät ole saaneet asetuksen (EU) N:o 652/2014 mukaista unionin rahoitusosuutta.

                     (10)

                     Tässä asetuksessa säädettyjä poikkeuksellisia markkinatukitoimenpiteitä olisi sovellettava vain niin laajoina ja niin kauan kuin on ehdottomasti tarpeen markkinoiden tukemiseksi. Poikkeuksellisia markkinatukitoimenpiteitä olisi sovellettava ainoastaan siipikarjan ja munien tuotantoon tiloilla, jotka sijaitsevat säännellyillä vyöhykkeillä, ja sen ajanjakson osalta, jona sovellettiin unionin ja Italian lainsäädännössä säädettyjä eläinten terveyttä ja eläinlääkintää koskevia toimenpiteitä 30 päivän huhtikuuta 2016 ja 28 päivän syyskuuta 2017 välisenä aikana vahvistettuihin 43:een korkeapatogeenisen lintuinfluenssan taudinpurkaukseen, ja vastaaviin säänneltyihin vyöhykkeisiin.

                     (11)

                     Joustavuuden varmistamiseksi tapauksissa, joissa sellaisten eläinten tai munien määrä, joista voidaan myöntää korvausta, poikkeaa tässä asetuksessa vahvistetuista, arvioihin perustuvista enimmäismääristä, korvausta voidaan mukauttaa tietyissä rajoissa, kunhan unionin osarahoittamien menojen enimmäismäärää noudatetaan.

                     (12)

                     Näiden poikkeuksellisten markkinatukitoimenpiteiden talousarvion moitteettoman hallinnon varmistamiseksi unionin osarahoitusta olisi myönnettävä ainoastaan niihin maksuihin, jotka Italia maksaa tuensaajille viimeistään 30 päivänä syyskuuta 2019. Komission delegoidun asetuksen (EU) N:o 907/2014 (18) 5 artiklan 2 kohtaa ei tulisi soveltaa.

                     (13)

                     Italian olisi maksujen tukikelpoisuuden ja sääntöjenmukaisuuden varmistamiseksi tehtävä ennakkotarkastuksia.

                     (14)

                     Jotta unioni voisi valvoa varainhoitoa, Italian olisi toimitettava komissiolle selvitys maksujen tarkastamisesta ja hyväksymisestä.

                     (15)

                     Jotta varmistetaan, että Italia panee heti täytäntöön tässä asetuksessa vahvistetut toimenpiteet, tämän asetuksen olisi tultava voimaan sitä päivää seuraavana päivänä, jona se julkaistaan Euroopan unionin virallisessa lehdessä.

                     (16)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Unioni myöntää 50 prosentin osarahoitusosuuden menoista, joita Italialle aiheutui siitosmunien, kulutukseen tarkoitettujen munien ja siipikarjanlihan markkinoiden tukemisesta markkinoiden kärsittyä huomattavasti korkeapatogeenisen lintuinfluenssan H5- ja H7-alatyypin 43 taudinpurkauksesta, jotka Italia havaitsi ja ilmoitti 30 päivän huhtikuuta 2016 ja 28 päivän syyskuuta 2017 välisenä aikana.

            2 artikla
            Italialle aiheutuneisiin menoihin voidaan myöntää unionin osarahoitusta ainoastaan

                        a)

                        siltä ajanjaksolta, jona sovellettiin eläinten terveyttä ja eläinlääkintää koskevia toimenpiteitä, joita tarkoitetaan liitteessä luetellussa unionin ja Italian lainsäädännössä ja jotka koskivat 1 artiklassa säädettyä ajanjaksoa; ja

                        b)

                        niiden siipikarjatilojen osalta, joihin on sovellettu eläinten terveyttä ja eläinlääkintää koskevia toimenpiteitä ja jotka sijaitsevat liitteessä luetellussa unionin ja Italian lainsäädännössä tarkoitetuilla vyöhykkeillä, jäljempänä ’säännellyt vyöhykkeet’; ja

                        c)

                        jos Italia on maksanut tuen tuensaajille viimeistään 30 päivänä syyskuuta 2019. Delegoidun asetuksen (EU) N:o 907/2014 5 artiklan 2 kohtaa ei sovelleta; ja

                        d)

                        jos eläin tai tuote ei ole saanut a alakohdassa tarkoitetun ajanjakson osalta mitään korvausta valtiontukena tai vakuutuskorvauksena eikä unionin rahoitustukea ole saatu asetuksen (EU) N:o 652/2014 nojalla.

            3 artikla

               1.   Unionin osarahoitusosuuden enimmäismäärä on 11,1 miljoonaa euroa seuraavasti:

                           a)

                           kun kyseessä on siipikarjan tuotannon väheneminen säännellyillä vyöhykkeillä, sovelletaan seuraavia kiinteitä määriä:

                                       i)

                                       0,11 euroa sellaista CN-koodiin 0407 11 00 kuuluvaa siitosmunaa kohti, joka on hävitetty, enintään 2 320 318 munasta,

                                       ii)

                                       0,07895 euroa sellaista CN-koodiin 0407 11 00 kuuluvaa siitosmunaa kohti, joka on jalostettu munatuotteiksi, enintään 2 935 380 munasta,

                                       iii)

                                       0,057 euroa sellaista CN-koodiin 0407 11 00 kuuluvaa siitosmunaa kohti, joka on alennettu lemmikkieläinrehujen luokkaan, enintään 190 000 munasta,

                                       iv)

                                       0,019 euroa sellaista CN-koodiin 0407 11 00 kuuluvaa häkkikanojen munaa kohti, joka on jalostettu munatuotteiksi, enintään 5 788 593 munasta,

                                       v)

                                       0,02375 euroa sellaista CN-koodin 0407 11 00 kuuluvaa lattiakanojen munaa kohti, joka on jalostettu munatuotteiksi, enintään 37 903 308 munasta,

                                       vi)

                                       0,085 euroa viikkoa kohti CN-koodiin 0105 99 30 kuuluvaa naaraspuolista lihakalkkunaa kohti enintään 1 342 757 eläimestä,

                                       vii)

                                       0,129 euroa viikkoa kohti CN-koodiin 0105 99 30 kuuluvaa urospuolista lihakalkkunaa kohti enintään 2 397 112 eläimestä,

                                       viii)

                                       0,045 euroa viikkoa kohti CN-koodiin 0105 99 50 kuuluvaa helmikanaa kohti enintään 194 548 eläimestä,

                                       ix)

                                       0,045 euroa viikkoa kohti CN-koodiin 0105 94 00 kuuluvaa broileria kohti enintään 27 626 088 eläimestä,

                                       x)

                                       0,12385 euroa viikkoa kohti CN-koodiin 0105 99 10 kuuluvaa teurasankkaa kohti enintään 41 302 eläimestä,

                                       xi)

                                       0,085 euroa viikkoa kohti CN-koodiin 0105 94 00 kuuluvaa munivaa häkkikanaa kohti enintään 176 000 eläimestä,

                                       xii)

                                       0,1065 euroa viikkoa kohti CN-koodiin 0105 94 00 kuuluvaa munivaa lattiakanaa kohti enintään 932 625 eläimestä,

                                       xiii)

                                       0,04 euroa viikkoa kohti CN-koodiin 0105 94 00 kuuluvaa lattiakananuorikkoa kohti enintään 414 900 eläimestä;

                           b)

                           kun kyseessä ovat menetykset, jotka liittyvät säännellyillä vyöhykkeillä sovellettavasta siirtokiellosta johtuvaan pidempään kasvatusaikaan, sovelletaan seuraavia kiinteitä määriä eläintä kohti:

                                       i)

                                       0,115 euroa viikkoa kohti CN-koodiin 0105 94 00 kuuluvaa tavallista kananuorikkoa kohti enintään 400 553 eläimestä;

                                       ii)

                                       0,0995 euroa viikkoa kohti CN-koodiin 0105 94 00 kuuluvaa tavallista kanaa kohti enintään 754 942 eläimestä;

                                       iii)

                                       0,0995 euroa viikkoa kohti CN-koodiin 0105 99 50 kuuluvaa helmikanaa kohti enintään 1 277 eläimestä,

                                       iv)

                                       0,46 euroa viikkoa kohti CN-koodiin 0105 99 30 kuuluvaa tavallista kalkkunaa kohti enintään 12 662 eläimestä,

                                       v)

                                       8,46 euroa CN-koodiin 0105 99 30 kuuluvaa ylikokoista kalkkunaa kohti enintään 12 662 eläimestä,

                                       vi)

                                       0,2618 euroa viikkoa kohti CN-koodiin 0105 99 10 kuuluvaa teurasankkaa kohti enintään 7 700 eläimestä;

                           c)

                           kun kyseessä on siipikarjan teurastus säännellyillä vyöhykkeillä, sovelletaan seuraavia kiinteitä määriä eläintä kohti:

                                       i)

                                       0,5183 euroa CN-koodiin 0105 12 00 kuuluvaa naaraspuolista kalkkunaa kohti enintään 144 580 eläimestä,

                                       ii)

                                       1,03 euroa CN-koodiin 0105 12 00 kuuluvaa urospuolista kalkkunaa kohti enintään 186 080 eläimestä,

                                       iii)

                                       0,18375 euroa CN-koodiin 0105 11 19 kuuluvaa kanaa kohti enintään 37 000 eläimestä,

                                       iv)

                                       0,20875 euroa CN-koodiin 0105 11 19 kuuluvaa maatiaiskanaa kohti enintään 779 519 eläimestä;

                           d)

                           kun kyseessä on jalostuseläinten tuotannon väheneminen säännellyillä vyöhykkeillä, sovelletaan seuraavia kiinteitä määriä eläintä kohti:

                                       i)

                                       0,1815 euroa CN-koodiin 0105 94 00 kuuluvaa broileria kohti enintään 853 692 eläimestä,

                                       ii)

                                       1,2225 euroa CN-koodiin 0105 99 30 kuuluvaa kalkkunaa kohti enintään 48 050 eläimestä.

               2.   Jos sellaisten eläinten tai munien määrä, joista voidaan myöntää korvausta, ylittää 1 kohdassa tapauskohtaisesti vahvistetun eläinten tai munien enimmäismäärän, unionin osarahoitukseen oikeutettuja menoja voidaan mukauttaa tapauskohtaisesti ja osarahoitus voi ylittää määrät, jotka ovat seurausta enimmäismäärien tapauskohtaisesta soveltamisesta, edellyttäen että mukautusten kokonaismäärä on alle 10 prosenttia 1 kohdassa tarkoitetusta unionin osarahoittamien menojen enimmäismäärästä.

            4 artikla
            Italian on tehtävä hallinnollisia ja fyysisiä tarkastuksia Euroopan parlamentin ja neuvoston asetuksen (EU) N:o 1306/2013 (19) 58 ja 59 artiklan mukaisesti.
            Italian on erityisesti todennettava

                        a)

                        tukihakemuksen jättäneiden hakijoiden tukikelpoisuus;

                        b)

                        kunkin tukikelpoisen hakijan osalta: tosiasiallisen tuotannonmenetyksen tukikelpoisuus, määrä ja arvo;

                        c)

                        etteivät tukikelpoiset hakijat ole saaneet tämän asetuksen 2 artiklassa tarkoitettujen menetysten korvaamiseksi rahoitusta muista lähteistä.

                  Niille tukikelpoisille hakijoille, joita koskevat hallinnolliset tarkastukset on tehty, tuki voidaan maksaa jo ennen kuin on tehty kaikki muut tarkastukset, erityisesti paikalla tehtäviin tarkastuksiin valittuja hakijoita koskevat tarkastukset.
            Jos hakijan tukikelpoisuudelle ei saada vahvistusta, tuki on perittävä takaisin ja on määrättävä seuraamuksia.

            5 artikla
            Italian on toimitettava komissiolle selvitys maksujen tarkastamisesta ja hyväksymisestä.

            6 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 10 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).

            (3)  Komission täytäntöönpanopäätös (EU) 2016/697, annettu 4 päivänä toukokuuta 2016, korkeapatogeenisen lintuinfluenssan H7N7-alatyypin esiintymiseen Italiassa liittyvistä tietyistä väliaikaisista suojatoimenpiteistä (EUVL L 120, 5.5.2016, s. 35).

            (4)  Komission täytäntöönpanopäätös (EU) 2017/155, annettu 26 päivänä tammikuuta 2017, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 23, 28.1.2017, s. 25).

            (5)  Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).

            (6)  Komission täytäntöönpanopäätös (EU) 2017/263, annettu 14 päivänä helmikuuta 2017, riskinvähentämistoimenpiteistä ja tehostetuista bioturvallisuustoimenpiteistä ja varhaisen havaitsemisen järjestelmistä, jotka liittyvät luonnonvaraisten lintujen aiheuttamaan vaaraan korkeapatogeenisten lintuinfluenssavirusten tarttumisesta siipikarjaan (EUVL L 39, 16.2.2017, s. 6).

            (7)  Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).

            (8)  Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).

            (9)  Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 12.4.2017, s. 80).

            (10)  Komission täytäntöönpanopäätös (EU) 2017/780, annettu 3 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 116, 5.5.2017, s. 30).

            (11)  Komission täytäntöönpanopäätös (EU) 2017/977, annettu 8 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 146, 9.6.2017, s. 155).

            (12)  Komission täytäntöönpanopäätös (EU) 2017/1397, annettu 27 päivänä heinäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 197, 28.7.2017, s. 13).

            (13)  Komission täytäntöönpanopäätös (EU) 2017/1415, annettu 3 päivänä elokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 203, 4.8.2017, s. 9).

            (14)  Komission täytäntöönpanopäätös (EU) 2017/1484, annettu 17 päivänä elokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 214, 18.8.2017, s. 28).

            (15)  Komission täytäntöönpanopäätös (EU) 2017/1519, annettu 1 päivänä syyskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 228, 2.9.2017, s. 1).

            (16)  Komission täytäntöönpanopäätös (EU) 2017/1593, annettu 20 päivänä syyskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 243, 21.9.2017, s. 14).

            (17)  Euroopan parlamentin ja neuvoston asetus (EU) N:o 652/2014, annettu 15 päivänä toukokuuta 2014, elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta (EUVL L 189, 27.6.2014, s. 1).

            (18)  Komission delegoitu asetus (EU) N:o 907/2014, annettu 11 päivänä maaliskuuta 2014, Euroopan parlamentin ja neuvoston asetuksen (EU) N:o 1306/2013 täydentämisestä maksajavirastojen ja muiden elinten, varainhoidon, tilien tarkastamisen, vakuuksien sekä euron käytön osalta (EUVL L 255, 28.8.2014, s. 18).

            (19)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

            LIITE

               Asetuksen 2 artiklassa tarkoitetut säännellyt vyöhykkeet ja ajanjaksot

            Direktiivin 2005/94/EY mukaisesti vahvistetut Italian alueet ja ajanjaksot, jotka määritellään seuraavissa säädöksissä:

                        —

                        Komission täytäntöönpanopäätös (EU) 2016/697, annettu 4 päivänä toukokuuta 2016, korkeapatogeenisen lintuinfluenssan H7N7-alatyypin esiintymiseen Italiassa liittyvistä tietyistä väliaikaisista suojatoimenpiteistä (EUVL L 120, 5.5.2016, s. 35).

                        —

                        Komission täytäntöönpanopäätös (EU) 2017/155, annettu 26 päivänä tammikuuta 2017, korkeapatogeenisen lintuinfluenssan H5N8-alatyypin esiintymiseen tietyissä jäsenvaltioissa liittyvistä suojatoimenpiteistä annetun komission täytäntöönpanopäätöksen (EU) 2016/2122 liitteen muuttamisesta (EUVL L 23, 28.1.2017, s. 25).

                        —

                        Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).

                        —

                        Komission täytäntöönpanopäätös (EU) 2017/263, annettu 14 päivänä helmikuuta 2017, riskinvähentämistoimenpiteistä ja tehostetuista bioturvallisuustoimenpiteistä ja varhaisen havaitsemisen järjestelmistä, jotka liittyvät luonnonvaraisten lintujen aiheuttamaan vaaraan korkeapatogeenisten lintuinfluenssavirusten tarttumisesta siipikarjaan (EUVL L 39, 16.2.2017, s. 6).

                        —

                        Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).

                        —

                        Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).

                        —

                        Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 13.4.2017, s. 80).

                        —

                        Komission täytäntöönpanopäätös (EU) 2017/780, annettu 3 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 116, 5.5.2017, s. 30).

                        —

                        Komission täytäntöönpanopäätös (EU) 2017/977, annettu 8 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 146, 9.6.2017, s. 155).

                        —

                        Komission täytäntöönpanopäätös (EU) 2017/1397, annettu 27 päivänä heinäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 197, 28.7.2017, s. 13).

                        —

                        Komission täytäntöönpanopäätös (EU) 2017/1415, annettu 3 päivänä elokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 203, 4.8.2017, s. 9).

                        —

                        Komission täytäntöönpanopäätös (EU) 2017/1484, annettu 17 päivänä elokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 214, 18.8.2017, s. 28).

                        —

                        Komission täytäntöönpanopäätös (EU) 2017/1519, annettu 1 päivänä syyskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 228, 2.9.2017, s. 1).

                        —

                        Komission täytäntöönpanopäätös (EU) 2017/1593, annettu 20 päivänä syyskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 243, 21.9.2017, s. 14).

                        —

                        Terveysministeriön määräykset korkeapatogeenisen lintuinfluenssan 30 päivän huhtikuuta 2016 ja 28 päivän syyskuuta 2017 välisellä ajanjaksolla vahvistetuista taudinpurkauksista tehdystä ilmoituksesta.


title: Komission täytäntöönpanoasetus (EU) 2018/1532, annettu 12 päivänä lokakuuta 2018, tehoaineen dikvatti hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti.)

text:
                  15.10.2018

                  FI

                  Euroopan unionin virallinen lehti

                  L 257/10

         KOMISSION TÄYTÄNTÖÖNPANOASETUS (EU) 2018/1532,
         annettu 12 päivänä lokakuuta 2018,
         tehoaineen dikvatti hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Dikvatti sisällytettiin komission direktiivillä 2001/21/EY (2) tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen dikvatti hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 30 päivänä kesäkuuta 2019.

                     (4)

                     Kaksi hakemusta, joissa pyydettiin uusimaan dikvatin sisällyttäminen direktiivin 91/414/ETY liitteeseen I, jätettiin komission asetuksen (EU) N:o 1141/2010 (5) 4 artiklan mukaisesti kyseisessä artiklassa säädetyssä määräajassa.

                     (5)

                     Hakijat ovat toimittaneet asetuksen (EU) N:o 1141/2010 9 artiklassa vaaditut täydentävät asiakirja-aineistot. Esittelevä jäsenvaltio totesi hakemukset täydellisiksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 19 päivänä syyskuuta 2014.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijoille ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 12 päivänä marraskuuta 2015 komissiolle päätelmänsä (6) siitä, voidaanko dikvatin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit. Elintarviketurvallisuusviranomainen totesi, että työntekijöille, sivullisille ja asukkaille aiheutuu suuri riski. Päätelmän julkistamisen jälkeen elintarviketurvallisuusviranomainen ja yksi hakija kävivät teknisen keskustelun muuhun kuin ravintoon liittyvää dikvatille altistumista koskevasta riskin arvioinnista. Marraskuussa 2017 elintarviketurvallisuusviranomainen ilmoitti hakijalle, että arviointi on saatettu päätökseen asianmukaisimman tieteellisen lähestymistavan mukaan, mutta että komissio saattaa harkita, onko tarpeen arvioida uudelleen muuhun kuin ravintoon liittyvää dikvatille altistumista ja lähettää asiasta toimeksianto elintarviketurvallisuusviranomaiselle. Komissio antoi elintarviketurvallisuusviranomaiselle 19 päivänä helmikuuta 2018 toimeksiannon kyseistä muuhun kuin ravintoon liittyvää altistumista koskevaa uudelleenarviointia varten. Elintarviketurvallisuusviranomainen vahvisti 17 päivänä huhtikuuta 2018 (7) sivullisille ja asukkaille aiheutuvan suuren riskin kaikkien skenaarioiden osalta. Lisäksi todettiin linnuille aiheutuva suuri riski (8).

                     (9)

                     Komissio pyysi hakijoita esittämään huomautuksensa elintarviketurvallisuusviranomaisen päätelmästä, elintarviketurvallisuusviranomaisen vuonna 2018 antamasta lausunnosta ja asetuksen (EU) N:o 1141/2010 17 artiklan 1 kohdan mukaisesti tarkastelukertomusluonnoksesta. Hakijat toimittivat huomautuksensa, ja ne on tutkittu huolellisesti.

                     (10)

                     Hakijoiden esittämistä perusteluista huolimatta ainetta koskevia huolenaiheita ei voitu poistaa.

                     (11)

                     Näin ollen asetuksen (EY) N:o 1107/2009 4 artiklassa säädettyjen hyväksymiskriteerien täyttymistä ei ole osoitettu vähintään yhden dikvattia sisältävän kasvinsuojeluaineen yhden tai useamman edustavan käyttötarkoituksen osalta. Sen vuoksi on aiheellista olla uusimatta tehoaineen dikvatti hyväksyntää kyseisen asetuksen 20 artiklan 1 kohdan b alakohdan mukaisesti.

                     (12)

                     Jäsenvaltioille tulisi antaa riittävästi aikaa dikvattia sisältävien kasvinsuojeluaineiden lupien peruuttamiseen.

                     (13)

                     Jos jäsenvaltiot myöntävät dikvattia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 4 päivänä helmikuuta 2020.

                     (14)

                     Tämä asetus ei estä dikvatin hyväksyntää koskevan uuden hakemuksen toimittamista asetuksen (EY) N:o 1107/2009 7 artiklan mukaisesti.

                     (15)

                     Pysyvä kasvi-, eläin-, elintarvike- ja rehukomitea ei ole antanut lausuntoa puheenjohtajansa asettamassa määräajassa. Täytäntöönpanosäädös katsottiin tarpeelliseksi, ja puheenjohtaja toimitti täytäntöönpanosäädöksen luonnoksen muutoksenhakukomitean käsiteltäväksi. Muutoksenhakukomitea ei antanut lausuntoa,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen dikvatti hyväksyntää ei uusita.

            2 artikla
            Siirtymätoimenpiteet
            Jäsenvaltioiden on peruutettava dikvattia tehoaineena sisältävien kasvinsuojeluaineiden hyväksynnät viimeistään 4 päivänä toukokuuta 2019.

            3 artikla
            Siirtymäajat
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 4 päivänä helmikuuta 2020.

            4 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta dikvattia koskeva rivi 15.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2001/21/EY, annettu 5 päivänä maaliskuuta 2001, kasvinsuojeluaineiden markkinoille saattamisesta annetun neuvoston direktiivin 91/414/ETY liitteen I muuttamisesta tehoaineiden amitroli, dikvatti, pyridaatti ja tiabendatsoli sisällyttämiseksi siihen (EYVL L 69, 10.3.2001, s. 17).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission asetus (EU) N:o 1141/2010, annettu 7 päivänä joulukuuta 2010, tehoaineiden toisen ryhmän neuvoston direktiivin 91/414/ETY liitteeseen I sisällyttämisen uusimista koskevan menettelyn vahvistamisesta ja kyseisiä aineita koskevan luettelon laatimisesta (EUVL L 322, 8.12.2010, s. 10).

            (6)  EFSA (Euroopan elintarviketurvallisuusviranomainen), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, s. 127.

            (7)  EFSA (Euroopan elintarviketurvallisuusviranomainen), 2018. Statement on non-dietary exposure on diquat. EFSA Journal 2018;16(4):5260, s. 111.

            (8)  EFSA (Euroopan elintarviketurvallisuusviranomainen), 2015. Conclusion on the peer review of the pesticide risk assessment of the active substance diquat. EFSA Journal 2015;13(11):4308, s. 127.


title: Komission täytäntöönpanoasetus (EU) 2018/1557, annettu 17 päivänä lokakuuta 2018, rahoitusmarkkinoilla käytettäviä kriittisiä vertailuarvoja koskevan luettelon laatimisesta Euroopan parlamentin ja neuvoston asetuksen (EU) 2016/1011 mukaisesti annetun täytäntöönpanoasetuksen (EU) 2016/1368 muuttamisesta (ETA:n kannalta merkityksellinen teksti.)

text:
                  18.10.2018

                  FI

                  Euroopan unionin virallinen lehti

                  L 261/10

         KOMISSION TÄYTÄNTÖÖNPANOASETUS (EU) 2018/1557,
         annettu 17 päivänä lokakuuta 2018,
         rahoitusmarkkinoilla käytettäviä kriittisiä vertailuarvoja koskevan luettelon laatimisesta Euroopan parlamentin ja neuvoston asetuksen (EU) 2016/1011 mukaisesti annetun täytäntöönpanoasetuksen (EU) 2016/1368 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineissä ja rahoitussopimuksissa vertailuarvoina tai sijoitusrahastojen arvonkehityksen mittaamisessa käytettävistä indekseistä ja direktiivien 2008/48/EY ja 2014/17/EU sekä asetuksen (EU) N:o 596/2014 (1) muuttamisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1011 ja erityisesti sen 20 artiklan 1 kohdan,
         sekä katsoo seuraavaa:

                     (1)

                     Vertailuarvoilla on tärkeä tehtävä monien rahoitusvälineiden ja rahoitussopimusten hinnan määrityksessä sekä monien sijoitusrahastojen arvonkehityksen mittaamisessa. Syöttötietojen toimittaminen vertailuarvoja varten ja vertailuarvojen hallinnointi ovat monissa tapauksissa alttiita manipuloinnille, ja asianomaiset henkilöt kohtaavat usein eturistiriitoja.

                     (2)

                     Täyttääkseen taloudellisen tehtävänsä vertailuarvojen on edustettava kohteena olevaa markkina- tai taloustilannetta, jota ne kuvastavat. Jos vertailuarvo ei edusta enää kohteena olevaa markkinatilannetta, kuten pankkien välisiä korkoja, vaarana on, että tästä aiheutuu kielteisiä vaikutuksia muun muassa markkinoiden eheyteen, kotitalouksien rahoitukseen (kiinnelainat ja muut lainat) ja yrityksiin unionissa.

                     (3)

                     Käyttäjiin, markkinoihin ja talouteen unionissa kohdistuvat riskit kasvavat yleensä, kun tiettyyn vertailuarvoon perustuvien rahoitusvälineiden, rahoitussopimusten tai sijoitusrahastojen kokonaisarvo on suuri. Sen vuoksi asetuksessa (EU) 2016/1011 vahvistetaan eri vertailuarvoluokkia ja asetetaan lisävaatimuksia, joilla varmistetaan tiettyjen kriittisinä pidettyjen vertailuarvojen koskemattomuus ja vakaus. Asetuksessa annetaan myös toimivaltaisille viranomaisille valtuudet asettaa tietyin edellytyksin velvollisuus syöttötietojen toimittamiseen kriittistä vertailuarvoa varten tai kriittisen vertailuarvon hallinnointiin.

                     (4)

                     Komission täytäntöönpanoasetuksessa (EU) 2016/1368 (2) vahvistetaan rahoitusmarkkinoilla käytettävien kriittisten vertailuarvojen luettelo asetuksen (EU) 2016/1011 mukaisesti.

                     (5)

                     Komissiolla on asetuksen (EU) 2016/1011 20 artiklan 1 kohdan nojalla valta antaa täytäntöönpanosäädöksiä laatiakseen ja tarkistaakseen vähintään kahden vuoden välein luettelon kriittisistä vertailuarvoista.

                     (6)

                     Asetuksen (EU) 2016/1011 20 artiklan 1 kohdan mukaan vertailuarvo voidaan sisällyttää kriittisten vertailuarvojen luetteloon, jos se esimerkiksi perustuu sellaisten tietolähteiden toimittamiin tietoihin, joiden enemmistö sijaitsee yhdessä jäsenvaltiossa, ja kyseisen jäsenvaltio on tunnustanut vertailuarvon kriittiseksi.

                     (7)

                     Ruotsin toimivaltainen viranomainen, jäljempänä ’Finansinspektionen’, ilmoitti 22 päivänä tammikuuta 2018 Euroopan arvopaperimarkkinaviranomaiselle ehdotuksestaan hyväksyä Stockholm Interbank Offered Rate, jäljempänä ’stibor’, asetuksen (EU) 2016/1011 20 artiklan 1 kohdan b alakohdan nojalla kriittiseksi vertailuarvoksi, koska se on Ruotsissa kriittinen ja perustuu sellaisten tietolähteiden toimittamiin tietoihin, joiden enemmistö sijaitsee Ruotsissa.

                     (8)

                     Stibor on viitekorko, joka perustuu niiden korkojen keskiarvoon, joilla Ruotsin rahamarkkinoilla toimivat pankit lainaavat toisilleen vakuudettomia varoja eripituisiksi laina-ajoiksi. Stibor-paneelin osallistui 22 päivänä tammikuuta 2018 seitsemän pankkia, joista kuusi sijaitsi Ruotsissa ja yksi Tanskassa.

                     (9)

                     Euroopan arvopaperiviranomaiselle toimittamassaan arvioinnissa Finansinspektionen toteaa, että stiborin lakkaamisella tai sillä, että stibor laskettaisiin sellaisista tietolähteistä koostuvan paneelin syöttötietojen perusteella, jotka eivät enää edusta taustalla olevaa markkina- tai taloustilannetta, voisi olla merkittäviä haittavaikutuksia Ruotsin rahoitusmarkkinoiden toimintaan.

                     (10)

                     Finansinspektionenin arvio osoittaa, että stiboria käytetään viitteenä Ruotsin kruunujen (”SEK”) määräisten OTC-korkojohdannaisten hinnoittelussa 3 500 miljardin euron liikkeessä olevan nimellismäärän osalta. Ruotsin kruunujen määräisistä joukkovelkakirjoista lähes neljänneksessä on viitekorkona stibor, ja stiboria käytetään hinnoiteltaessa 75:tä prosenttia kaikista ruotsalaisille kotitalouksille ja muille kuin rahoituslaitoksille myönnettävistä lainoista. Stiboriin perustuvien rahoitusvälineiden ja rahoitussopimusten kokonaisarvo on noin kahdeksan kertaa suurempi kuin Ruotsin bruttokansantuote. Stibor on näin ollen Ruotsin rahoitusvakauden ja markkinoiden eheyden kannalta erittäin tärkeä. Arvioinnissa päädyttiin siihen, että stiborin keskeyttäminen tai epäluotettavuus voisi aiheuttaa merkittäviä haittavaikutuksia Ruotsin rahoitusmarkkinoiden toimintaan sekä yrityksiin ja kuluttajiin, koska sitä käytetään lainoissa, kulutusluottotuotteissa ja sijoitusrahastoissa.

                     (11)

                     Euroopan arvopaperiviranomainen lähetti 23 päivänä helmikuuta 2018 komissiolle lausuntonsa, jonka mukaan Ruotsin Finansinspektionen oli ottanut huomioon kaikki asetuksen (EU) 2016/1011 20 artiklan 3 kohtaan sisältyvät tekijät ja perusteet. Finansinspektionen oli myös esittänyt määrällisiä tietoja tukemaan stiborin tunnustamista kriittiseksi vertailuarvoksi ja analyyttiset perustelut, joissa korostettiin stiborin ratkaisevaa asemaa Ruotsin taloudessa.

                     (12)

                     Sen vuoksi täytäntöönpanoasetusta (EU) 2016/1368 olisi muutettava.

                     (13)

                     Tämä asetus olisi stiborin ratkaisevan tärkeyden, sen laajan käytön ja sillä pääomien jakamisessa Ruotsissa olevan roolin vuoksi saatettava voimaan kiireellisesti.

                     (14)

                     Tässä asetuksessa säädetyt toimenpiteet ovat Euroopan arvopaperikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Korvataan täytäntöönpanoasetuksen (EU) 2016/1368 liite tämän asetuksen liitteellä.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä lokakuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 171, 29.6.2016, s. 1.

            (2)  Komission täytäntöönpanoasetus (EU) 2016/1368, annettu 11 päivänä elokuuta 2016, rahoitusmarkkinoilla käytettäviä kriittisiä vertailuarvoja koskevan luettelon laatimisesta Euroopan parlamentin ja neuvoston asetuksen (EU) 2016/1011 mukaisesti (EUVL L 217, 12.8.2016, s. 1).

            LIITE
            ”

                     LIITE
                     Asetuksen (EU) 2016/1011 20 artiklan 1 kohdan mukainen kriittisten vertailuarvojen luettelo

                                 Nro

                                 Vertailuarvo

                                 Hallinnoija

                                 Paikka

                                 1

                                 Euribor® (Euro Interbank Offered Rate)

                                 European Money Markets Institute (EMMI)

                                 Bryssel, Belgia

                                 2

                                 Eonia® (Euro OverNight Index Average)

                                 European Money Markets Institute (EMMI)

                                 Bryssel, Belgia

                                 3

                                 Libor (London Interbank Offered Rate)

                                 ICE Benchmark Administration (IBA)

                                 Lontoo, Yhdistynyt kuningaskunta

                                 4

                                 Stibor (Stockholm Interbank Offered Rate)

                                 Swedish Bankers' Association (Svenska Bankföreningen)

                                 Tukholma, Ruotsi

               ”


title: Neuvoston täytäntöönpanoasetus (EU) 2018/1653, annettu 6 päivänä marraskuuta 2018, Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta

text:
                  7.11.2018

                  FI

                  Euroopan unionin virallinen lehti

                  L 276/1

         NEUVOSTON TÄYTÄNTÖÖNPANOASETUS (EU) 2018/1653,
         annettu 6 päivänä marraskuuta 2018,
         Venezuelan tilanteen johdosta määrättävistä rajoittavista toimenpiteistä annetun asetuksen (EU) 2017/2063 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Venezuelan tilanteen johdosta määrättävistä rajoittavista toimenpiteistä 13 päivänä marraskuuta 2017 annetun neuvoston asetuksen (EU) 2017/2063 (1) ja erityisesti sen 17 artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 13 päivänä marraskuuta 2017 asetuksen (EU) 2017/2063 Venezuelan tilanteen johdosta määrättävistä rajoittavista toimenpiteistä.

                     (2)

                     Yhtä asetuksen (EU) 2017/2063 liitteessä IV olevaan luetteloon merkittyä henkilöä koskevat perusteet olisi muutettava.

                     (3)

                     Asetuksen (EU) 2017/2063 liite IV olisi näin ollen muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) 2017/2063 liite IV tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  EUVL L 295, 14.11.2017, s. 21.

            LIITE
            Korvataan asetuksen (EU) 2017/2063 liitteessä IV oleva 7 kohta seuraavasti:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”7.

                           Diosdado Cabello Rondón

                           Syntymäaika 15.4.1963

                           Perustuslakia säätävän kokouksen puheenjohtaja ja Venezuelan yhtenäisen sosialistipuolueen (PSUV) ensimmäinen varapuheenjohtaja. Osallistunut demokratian ja oikeusvaltion heikentämiseen Venezuelassa, mukaan lukien käyttämällä mediaa julkiseen hyökkäykseen ja uhkailuun kohteenaan poliittinen oppositio, muu media ja kansalaisyhteiskunta.

                           22.1.2018”